open-index/open-wikipedia-markdown huggingface dataset:
Ace Combat Advance

***Ace Combat Advance*** ialah permainan video pertempuran udara 2005 dalam siri *[[Ace Combat]]*. Dibangunkan oleh studio Hungary Humansoft, ia merupakan yang pertama dalam siri ini untuk sistem permainan genggam dan tidak seperti permainan simulasi penerbangan biasa dalam siri *Ace Combat*, sudut kamera permainan ini tertumpu dari perspektif penembak atas bawah yang serupa dengan siri *[[Strike (siri permainan video)|Strike]]*, tetapi menggunakan jet pejuang dan bukannya helikopter. Permainan ini dikritik kerana kawalan canggung, kekurangan daya tarik, kesukaran dan grafik yang sangat buruk. Tidak seperti permainan *Ace Combat* yang lain, keluaran versi Jepun untuk permainan itu tidak ada.

## Tatamain
Pemain mengambil peranan sebagai juruterbang utama di UAD, dan dihantar dalam 12 misi untuk menghentikan pemusnahan GR. Misi-misi ini sangat mirip dengan misi yang dihadapi dalam siri *Ace Combat* yang lain, tetapi ada beberapa misi unik yang memerlukan taktik baharu.

## Plot
Pada tahun 2032, globalisasi telah mengaburkan sempadan antara negara, dan syarikat multinasional telah menjadi kuasa besar ekonomi di seluruh dunia. General Resources Ltd., salah satu kuasa besar ini, menggunakan peralatan ketenteraan canggih dan *Air Strike Force* (Pasukan Serangan Udara - A.S.F.) mereka untuk memusnahkan sesiapa sahaja yang berpotensi menimbulkan ancaman terhadap keunggulan mereka.

Tentera antarabangsa baharu diciptakan untuk melawan, dipelopori oleh skuadron pejuang elit yang dipanggil United Air Defence (Pertahanan Udara Bersatu - U.A.D.). Sebagai juruterbang terbaru, anda mesti membantu skuadron anda menghancurkan ASF dan memaksa General Resources Ltd. untuk menyerah kalah.

## Penerimaan

*Ace Combat Advance* mendapat ulasan bercampur di laman pengagregat Metacritic dengan markah ulasan 56 dari 100 diberikan oleh pengulas.

## Rujukan
Salina (drama)

**Salina** adalah merupakan sebuah drama romantik arahan Rashid Sibir yang disiarkan di TV3 pada tahun 2004. Dibintangi oleh Sharifah Haslinda, Fahrin Ahmad, Ako Mustapha, Catriona Ross, Jalaluddin Hassan, Aida Radzwill, Azean Irdawaty dan ramai lagi.

## Sinopsis
Majlis perkahwinan Salina dan tunangnya, Badly bakal berlangsung dalam masa dua minggu sahaja lagi. Namun, disaat akhir Badly menarik diri daripada berkahwin dengan Salina atas alasan dia belum bersedia untuk berkahwin, sedangkan Badly juga kini sedang menjalinkan hubungan sulit dengan Caterina, iaitu adik bongsu Salina. Hal itu membuatkan Salina menjadi marah dan berasa sangat sedih. 

Disaat Salina buntu mencari pengganti Badly dan tidak mahu menanggung malu, dia kemudiannya bertemu dengan Kamal, iaitu lelaki tidak dikenalinya yang sanggup menjadi pengganti Badly kelak. Ini disebabkan Kamal juga ingin menyelamatkan syarikatnya yang kini sedang dalam masalah dimana Salina berjanji untuk membantu pulihkan syarikatnya jika dia sudi menjadi bakal suami Salina kelak. Pada mulanya, kedua orang tua Salina tidak bersetuju dengan rancangan Salina yang mengambil Kamal sebagai suaminya. Ini kerana mereka beranggapan Kamal tidak layak untuk jadi menantu mereka disebabkan Kamal berasal dari kampung dan tidak setaraf dengan keluarga mereka. Namun pada akhirnya mereka terpaksa bersetuju apabila Salina menjelaskan bahawa perkahwinan tersebut hanyalah sebuah perkahwinan kontrak selama tiga bulan dan hanya untuk membantu pulihkan syarikat Kamal yang kini sedang dalam masalah. Setelah itu, Kamal akan bakal menceraikannya. 

Selepas Salina dan Kamal berkahwin, Badly mula mendekati dan merayu Salina agar kembali ke pangkuannya. Namun bukan mudah apabila Kamal juga kini telah sedang jatuh cinta kepada isterinya sendiri. Bagaimanakah nasib perkahwinan kontrak Salina dan Kamal? Berjayakah Badly memujuk Salina untuk kembali padanya?

## Pelakon
* Sharifah Haslinda sebagai Salina 
* Fahrin Ahmad sebagai Kamal
* Ako Mustapha sebagai Badly
* Catriona Bahrin Ross sebagai Caterina
* Jalaluddin Hassan
* Aida Radzwill
* Azean Irdawaty
* Intan Azura

## Trivia
Drama ini merupakan drama lakonan terakhir Sharifah Haslinda sebelum beliau mengambil keputusan untuk berehat daripada bidang seni lakonan tanah air. Disebabkan itu, pada tahun 2005 watak Salina bagi sambungan drama ini kemudian dilakonkan oleh pelakon Sabrina Ali.

## Rujukan
Salina 2 (drama)

**Salina 2** adalah merupakan drama romantik arahan Rashid Sibir yang disiarkan di TV3 pada 2005. Drama ini juga merupakan kesinambungan daripada drama *[[Salina (drama)|Salina]]* musim pertama pada 2004. Dibintangi oleh Sabrina Ali, Fahrin Ahmad, Ako Mustapha, Catriona Ross, Jalaluddin Hassan, Aida Radzwill, Azean Irdawaty dan ramai lagi.

## Sinopsis
Kehidupan rumahtangga Salina dan Kamal semakin bahagia apabila mereka kini telah dikurniakan cahaya mata bagi menyerikan hidup mereka. Namun, bekas tunang Salina, Badly masih tidak dapat melupakan Salina dan masih terus merayu Salina untuk kembali kepadanya walaupun dia kini sudah menjadi adik ipar Salina. Hal ini membuatkan Salina dan adiknya, Caterina sering berselisih faham disebabkan Caterina menyangka bahawa Salina masih menyimpan perasaan terhadap Badly. Kamal kini semakin diterima oleh ahli keluarga Salina kecuali ayah Salina. Ini kerana ayah Salina berasa marah dan berasa tertipu disebabkan sehingga sekarang perkahwinan Salina dan Kamal masih kekal bertahan. Dia masih mengharapkan agar Kamal segera menceraikan Salina kelak. Maka bermulalah konflik dalam rumahtangga Salina dan Kamal yang disebabkan oleh Badly dan ayah mereka.

## Pelakon
* Sabrina Ali sebagai Salina 
* Fahrin Ahmad sebagai Kamal
* Ako Mustapha sebagai Badly
* Catriona Bahrin Ross sebagai Caterina
* Jalaluddin Hassan
* Aida Radzwill
* Azean Irdawaty

## Trivia
Sabrina Ali menggantikan Sharifah Haslinda bagi melakonkan watak Salina bagi sequel drama kali ini disebabkan Sharifah Haslinda telahpun mengambil keputusan untuk berehat daripada aktif dalam bidang lakonan tanah air sebelum ini, dimana Salina musim pertama adalah merupakan drama lakonannya yang terakhir.

## Rujukan
Erissa Puteri

**Erissa Puteri Hashim** (lahir 1 Mac 2003) merupakan penyanyi, dan pelakon remaja Malaysia. Beliau meraih kejayaan sebagai salah seorang peserta ''Ceria Popstar'' musim kedua pada 2014.

## Kerjaya
Pada usia 11 tahun, bakat Erissa Puteri mula dicungkil menerusi rancangan pencaraian bakat kanak-kanak *Ceria Popstar* musim kedua yang turut disertai oleh Masya Masyitah. Beliau dibimbing oleh penyanyi Alyah sehingga berjaya meletakkan beliau di kedudukan keempat semasa peringkat akhir pertandingan. Selepas tamat *Ceria Popstar*, beliau merakamkan single pertamanya, "Matahari" yang mencatat jumlah yang tinggi di YouTube iaitu sebanyak 608,000 tontonan.

Erissa bersama enam finalis rancangan itu muncul dengan album kompilasi *[[Ceria Popstar 2 (album)|Ceria Popstar 2]]* terbitan Warner Music Malaysia. Album ini dikeluarkan pada November 2014. Kerjaya lakonannya bermula menerusi drama *Super Game Boy The Series* lakonan bersama Wafiy, Mia Sara, Izz Ilham dan Sweet Qismina, ini diikuti oleh telefilem *Kasut Bola Pink* arahan Shamyl Othman. Erissa juga terpilih sebagai Mousekeeters pertama Malaysia untuk rancangan *Club Mickey Mouse* di Disney Channel. 

## Ceria Popstar (musim 2)

## Ceria Megastar

## Diskografi
### Album

### Single

## Filemografi

### Drama

### Telefilem

### Televisyen

### Animasi

## Rujukan

## Pautan luar
*
Alat kontraseptif dalam rahim

**Alat kontraseptif dalam rahim/uterus** (; , **IUCD**) adalah alat yang kecil dan berbentuk huruf T yang dimasukkan ke dalam rahim yang digunakan untuk mengelakkan mengandung. Alat ini selamat digunakan dan berkesan pada remaja perempuan dan juga mereka yang belum mempunyai anak. Setelah IUD dikeluarkan, walaupun setelah penggunaan dalam jangka panjang, kesuburan kembali normal dengan cepat.

## Rujukan

## Pautan luar
*
Jadual kodon DNA dan RNA

**Jadual kodon** boleh digunakan untuk menterjemah kod genetik menjadi jujukan asid amino. Kod genetik yang piawai dilambangkan mengikut tradisi sebagai jadual kodon RNA, kerana apabila protein dibuat dala  sel oleh ribosom, ia ialah RNA pengutus yang mengarahkan biosintesis protein. Jujukan mRNA ditentukan oleh jujukan DNA genom. Dalam konteks sedemikian, kod genetik piawai dirujuk sebagai jadual terjemahan 1. Ia boleh juga dilambangkan dalam jadual kodon DNA. Kodon DNA dalam jadual sedemikian berlaku pada bebenang DNA bererti dan tersusun dalam arah 5′ hingga 3′. Jadual berlainan dengan kodon berselang digunakan bergantung kepada sumber kod genetik, seperti daripada nukleus sel, mitokondrion, plastid, atau hidrogenosom.

Terdapat 64 kodon yang berbeza dalam kod genetik dan jadual di bawah; paling menentukan asid amino. Tiga jujukan, UAG, UGA, dan UAA, dikenali sebagai kodon henti, tidak kod untuk asid amino tetapi mengisyaratkan pengeluaran polipeptida nasen daripada ribosom. Dalam kod piawai, jujukan AUG—dibaca sebagai metionina—boleh berkhidmat sebagai kodon mula dan, bersama dengan jujukan seperti faktor permulaan, memulaka terjemahan. Dalam kejadian yang jarang, kodon mula dalam kod piawai boleh juga memasukkan GUG atau UUG; kodon ini biasanya melambangkan valina dan leusina, masing-masing, tetapi sebagai kodon mula ia diterjemahkan sebagai metionina atau formilmetionina.

Jadual pertama—jadual piawai—boleh digunakan untuk menterjemah triplet nukleotida menjadi asid amino yang sepadan atau isyarat yang sesuai jika ia kodon mula atau henti. Jadual kedua, sesuai dipanggil songsang, buat yang sebaliknya: ia boleh digunakan untuk menyimpulkan kod triplet yang boleh jadi jika asid amino diketahui. Dengan pelbagai kodon boleh kod untuk asid amino yang sama, tatatanda asid nukleik Kesatuan Kimia Tulen dan Gunaan Antarabangsa (IUPAC) diberi dalam beberapa contoh.

## Lihat juga

* Bioinformatik
* Senarai kod genetik

## Nota

## Rujukan

## Bacaan lanjut
*
*
*
*
*
*
*

## Pautan luar
* DNA codon chart organized in a wheel
Naughtius Maximus (album)

***Naughtius Maximus*** ialah album studio pertama dan terakhir yang dikeluarkan oleh kumpulan hip hop Malaysia, Naughtius Maximus, dikeluarkan pada 1 Julai 1995 oleh Articulate Sound. Album ini telah diiktiraf sebagai album hip hop pertama Malaysia.

## Latar belakang
Album ini dirakamkan dalam tempoh empat bulan di Digitron Studio, Kuala Lumpur. G-Soul menggalas tanggungjawab sebagai penerbit album, sebanyak 13 lagu dimuatkan dalam album ini dengan Naughtius Maximus menyumbangkan empat lagu termasuk "Here Comes Trouble" yang dikeluarkan sebagai single pertama, Whyness menyumbangkan tiga lagu, manakala Deceased, Reffugeez dan Under Pressure menyumbangkan dua lagu setiap satu.

Tidak lama selepas album ini dikeluarkan, 9 daripada 13 lagu dalam album *Naughtius Maximus* telah diharamkan daripada siaran radio oleh Radio Televisyen Malaysia (RTM) kerana disifatkan terlalu "kebaratan", melalui surat yang dihantar oleh RTM kepada Articulate Sound.

## Senarai runut

## Rujukan

## Pautan luar
* ''Naughtius Maximus'' di AllMusic
Khanom babin

**Khanom babin**, (, ) juga dieja sebagai **kanom babin**, merupakan Pencuci mulut yang berasal daripada Ayutthaya di negara Thailand. Ia terbuat daripada kelapa muda, tepung beras, santan, gula dan telur. Pada masa kini, khanom babin tidak terkenal di kalangan generasi muda kerana jarang ditemui di jalan-jalan atau pasar tempatan.

## Latar belakang
Khanom babin atau kuih kelapa adalah salah satu pencuci mulut tradisional Thailand. Terdapat dua idea mengenai sejarah Khanom babin. Idea pertama adalah bahawa khanom babin berasal daripada Amphoe Tha Ruea, Provinsi Ayutthaya. Pada zaman Raja Rama V, ia disebut "Khanom Paabin" dan dibuat oleh bibi Bin. Seiring berjalannya waktu, ia dipanggil *Khanom babin*. Idea kedua adalah bahawa Khanom babin dipengaruhi oleh queijada de Coimbra, yang merupakan pencuci mulut dari bandar Coimbra, Portugal. Asal usul nama Khanom babin berasal dari kata terakhir queijada de Coimbra. Perkataan ini ("Coimbra") berakhir dengan "-bra" yang terdengar seperti "ba" (Thai: บ้า). Orang Portugis menggunakan keju di queijada de Coimbra, tetapi orang Thai memasukkan kelapa muda sebagai gantinya.

## Rujukan
Orez shu'it

**Orez shu'it** () merupakan hidangan yang berasal dari negara Israel yang mempunyai kacang tang dimasak bersama pes tomato dan disediakan dengan nasi putih yang hangat. Hari ini, hidangan ini disajikan di rumah dan restoran di Jerusalem sebagai lauk sebagai sebahagian daripada masakan daerah Jerusalem. Variasi moden merangkumi penambahan daging (daging lembu, kambing, ayam) dan bawang goreng.

## Rujukan
Siniša Malešević

Siniša Malešević, MRIA, MAE (lahir 5 April 1969 di Banja Luka, Bosnia dan Herzegovina) adalah seorang sarjana Ireland yang merupakan Profesor Penuh / Ketua Sosiologi di University College, Dublin, Ireland. Dia juga merupakan Fellow Kanan dan Penyelidik Bersekutu di Conservatoire nasional des art et métiers (CNAM), Paris, Perancis [1]. Minat penyelidikan Malesevic merangkumi kajian perbandingan-sejarah dan teori mengenai etnik, negara-bangsa, nasionalisme, kerajaan, ideologi, perang, keganasan dan teori sosiologi. Beliau adalah pengarang sembilan dan editor lapan buku dan jilid termasuk monograf berpengaruh Ideologi, Legitimasi dan Negara Baru (2002), The Sociology of Ethnicity (2004), Identity as Ideology (2006) The Sociology of War and Violence (2010), Nation-States and Nationalism (2013), The Rise of Organized Brutality (2017) dan Grounded Nationalism (2019). The Rise of Organized Brutality adalah penerima anugerah buku yang luar biasa pada tahun 2018 dari Seksyen Perdamaian, Perang dan Konflik Sosial Persatuan Sosiologi Amerika [2] dan 'Grounded Nationalism' merupakan naib juara (sebutan terhormat) pada tahun 2020 Hadiah Stein Rokkan untuk Sosial Perbandingan Penyelidikan Sains [3]. Malesevic juga telah menulis lebih dari 100 artikel jurnal dan bab buku yang dikaji oleh rakan sebaya dan telah memberikan lebih daripada 120 ceramah jemputan di seluruh dunia. Karya beliau telah diterjemahkan ke dalam banyak bahasa termasuk Albania, Arab, Cina, Kroasia, Perancis, Indonesia, Jepun, Parsi, Portugis, Serbia, Sepanyol, Turki, dan Rusia. Sebelumnya dia pernah mengadakan temu janji penyelidikan dan pengajaran di Institute for International Relations (Zagreb), Pusat Pengajian Nasionalisme, CEU (Prague) - tempat dia bekerja dengan mendiang Ernest Gellner -, dan di Universiti Nasional Ireland, Galway. Dia juga mengadakan lawatan profesor dan beasiswa di Université Libre de Bruxelles (Eric Remacle Chair in Conflict and Peace Studies), Institut Sains Manusia, Vienna, London School of Economics, Universiti Uppsala, dan Belanda Institute for Advanced Study in the Humanities dan Sains Sosial, Amsterdam. Pada bulan Mac 2010, dia dipilih sebagai Anggota Akademi Royal Irish [4], pada bulan Disember 2012 dia dipilih sebagai anggota Akademi Sains dan Kesenian Bosnia dan Herzegovina [5] dan pada bulan Ogos 2014 dia dipilih sebagai Ahli Akademi Europaea [6].

Sumber:

1] 

[2] 

[3] 

[4] 

[5] 

[6]
Youxuan

**Youxuan** merupakan makanan tradisional dan makanan jalanan di Jinan, negara China. Ia berbentuk seperti spiral, permukaan berminyak dan berwarna kuning keemasan, oleh itu namanya youxuan.  la diciptakan semasa dinasti Qing.

## Sejarah
Makanan ini diciptakan pada Dinasti Qing. Ada tiga bersaudara pergi ke China Selatan dan memakan youxuan manis itu. Ketika mereka kembali ke Jinan, mereka mengubahsuai resipi untuk membuatnya sedap, dan membuat Jinan youxuan. Phoenix di Jinan adalah kedai awal yang menjual youxuan. Phoenix menjual youxuan di era Daoguang, dan terkenal di Jinan dengan menjual makanan tempatan Jinan. Dalam dua puluh tahun di Guangxu, restoran "Wen Sheng Park" dibuka untuk menjual youxuan dan banyak makanan ringan tempatan lain di Jinan.

## Rujukan
Samia Suluhu

**Samia Suluhu Hassan** (lahir 27 Januari 1960) ialah seorang ahli politik Tanzania yang kini berkhidmat sebagai Presiden negara tersebut berikutan kematian penjawat sebelumnya, John Pombe Magufuli pada 17 Mac 2021;  beliau merupakan wanita pertama yang berkhidmat sebagai Presiden di rantau Afrika Timur.

Beliau menjadi naib presiden wanita pertama Tanzania berikutan pilihan raya di negara tersebut 2015 mewakili parti Chama Cha Mapinduzi (CCM) bersama Magufuli. Dua-dua Suluhu dan Magufuli dipilih semula untuk penggal kedua pada tahun 2020. Sebelum memegang jawatan sebagai naib presiden, beliau berkhidmat sebagai Ahli Parlimen untuk kawasan Makunduchi dari tahun 2010 hingga 2015, dan juga menjadi Menteri Ehwal Kesatuan Pejabat Naib Presiden dari tahun 2010 hingga 2015.

Sebelum ini, beliau bertugas sebagai menteri di wilayah autonomi separa Zanzibar semasa pemerintahan Presiden Amani Karume. Pada tahun 2014, beliau terpilih sebagai Timbalan Pengerusi Perhimpunan Pengundi ditugaskan untuk merangka perlembagaan baru negara itu.

Pada bulan September 2021, Samia Suluhu mengesahkan bahawa dia berhasrat mencalonkan diri sebagai presiden pada tahun 2025 dan dengan itu menjadi presiden wanita terpilih pertama negara jika dia menang.

## Awal hayat dan pendidikan
Suluhu dilahirkan pada 27 Januari 1960 di Kesultanan Zanzibar.

Beliau terus memulakan pekerjaan selepas menamatkan persekolahannya pada 1977 sambil mengambil kursus singkat secara sambilan; pada tahun 1986, beliau lulus ijazah diploma pentadbiran am dari Institut Pengurusan Pembangunan (kini Universiti Mzumbe).

## Kerjaya
Selepas pendidikan sekolah menengahnya, beliau mendapat kerja dari Kementerian Perancangan dan Pembangunan sebagai seorang kerani. Selepas tamat pengajian dengan ijazah pentadbiran awamnya, beliau mendapat kerja di suatu projek yang didana oleh Program Makanan Sedunia.

## Rujukan

## Pautan luar
* Pengeluaran Buletin Profesional oleh Samia Suluhu et al., (PDF) 2005, OUT / NSHU.
Cerebos Pacific

**Cerebos Pacific Limited** (CPL) adalah sebuah syarikat yang menjual makanan tambahan, makanan dan produk kopi di seluruh rantau Asia Pasifik. Disenaraikan di Singapore Exchange Limited (SGX) sejak tahun 1983, Cerebos telah disingkirkan pada 14 Disember 2012 dan kini merupakan anak syarikat milik penuh Suntory Holdings yang berpangkalan di Jepun.

## Rujukan
Institut Pendidikan dan Penyelidikan Sains India, Berhampur

**Institut Pendidikan dan Penyelidikan Sains India, Berhampur** (**IISER Berhampur**) ialah sebuah institusi penyelidikan dan pendidikan awam di Berhampur, Odisha, India. Institut ini ditubuhkan oleh Kementerian Pembangunan Sumber Manusia untuk mempromosikan pembelajaran dan penyelidikan saintifik di peringkat tinggi dan eksplorasi saintifik di peringkat pendidikan prasiswazah dan pascasiswazah, serta mendidik saintis dan para akademik yang berkualiti tinggi. IISER Berhampur diiktiraf sebagai Institut Kepentingan Nasional oleh kerajaan India. Institut ini mula berfungsi dari tahun akademik 2016-17 pada bulan Ogos. Ia adalah salah satu daripada tujuh buah IISER di India.

## Latar belakang
Institut Pendidikan dan Penyelidikan Sains India (IISER) ditubuhkan pada 2006 melalui proklamasi Kementerian Pembangunan Sumber Manusia India di bawah kategori institusi kepentingan nasional untuk mempromosikan pendidikan dan penyelidikan yang berkualiti dalam sains asas. Sejurus selepas pengumuman, dua IISER di Pune dan Kolkata mula beroperasi pada 2006. Ini diikuti oleh institut-institut di Mohali (2007), Bhopal dan Trivandrum (2008), Tirupati (2015) dan Berhampur (2016). Setiap IISER ialah institut pemberi ijazah secara autonomi dengan fokus utama untuk mengintegrasikan pendidikan dan penyelidikan sains.

## Kampus
IISER Berhampur kini beroperasi di kampus sementara di ITI Kerajaan di Berhampur. Sementara itu, kampus tetap sedang dibina di Laudigram berhampiran Berhampur.

## Program akademik

* IISER Berhampur pada mulanya menawarkan program BS-MS bersepadu, PhD bersepadu dan PhD lazim. Kemasukan ke program dibuat bersama-sama IISER lain melalui sistem Program Kemasukan Bersama India.

## Lihat juga

* Institut Pendidikan dan Penyelidikan Sains India

## Pautan luar

* Laman web IISER 

## Rujukan
Ganbare, Kickers!

merupakan manga kanak-kanak yang dilukis oleh Noriaki Nagai. Ia diterbitkan oleh Shogakukan dalam majalah CoroCoro Comic dari tahun 1985 hingga 1989. Siri ini memenangi Anugerah Shogakukan Manga 1987 untuk manga kanak-kanak yang terbaik. Cerita ini biasanya digolongkan sebagai komedi, drama, shōnen dan sukan. 

Manga ini diubah menjadi siri anime oleh Studio Pierrot dalam tempoh 1986-1987. Ia memuatkan 26 episod dan satu 40 minit istimewa, tetapi hanya 21 episod yang disiarkan di Jepun. Di Malaysia, anime tersebut ditayangkan di TV1 pada tahun 1990, Awesome TV pada tahun 2020.

## Rujukan

## Pautan luar
* Studio Pierrot official site
* Studio Pierrot official site 
* 
*
Fiena

**Nur Zafiena Anissa Zaini** (lahir 3 Ogos 2000) merupakan seorang penyanyi wanita Malaysia yang berstatus Orang Kurang Upaya (OKU) yang cacat penglihatan. Beliau mula mendapat perhatian umum menerusi single sulungnya, *Tuhan Jaga Dia Untukku*.

## Kehidupan awal
Fiena dilahirkan pada 3 Ogos 2000 di Alor Setar, Kedah. Beliau dilahirkan pramatang ketika berusia 7 bulan dari perut ibunya, Rahayu Hassan dalam keadaan normal. Semasa ditempatkan dalam inkubator kerana tidak cukup bulan, pancaran cahaya lampu yang tidak dapat dikawal akibat kecuaian hospital telah memusnahkan saraf penglihatannya.

Ibu Fiena dimaklumkan oleh pihak hospital bahawa Fiena tidak dapat melihat dan menjadi buta, tiga hari selepas dilahirkan. Ketika Fiena berusia 7 tahun, bapanya yang merupakan seorang peniaga burger, meninggalkannya di bawah jagaan ibunya dan adiknya, Nur Zaeila Aisha yang ketika itu berusia lima tahun. Selepas ibu bapanya bercerai, ibunya menyara Fiena dan adiknya tanpa nafkah daripada bapanya.

Keluarganya berhijrah dari Alor Setar, Kedah ke Ipoh, Perak yang mana ibunya bekerja di sebuah kilang untuk menyara Fiena dan adiknya. Ibunya, Rahayu kemudian berkahwin seorang majikannya yang berbangsa Cina. Selepas memperoleh Sijil Pelajaran Malaysia (SPM), beliau menerima tawaran belajar di Universiti Pendidikan Sultan Idris (UPSI).

## Kerjaya
Fiena mula menunjukkan minat terhadap bidang muzik ketika berusia dua tahun. Beliau diberikan peralatan muzik yang membolehkan beliau berinteraksi, kemudian mendapat pendidikan khusus di sebuah sekolah pendidikan khas sehingga berjaya mengasah bakatnya sebagai penyanyi dan penulis lagu.

Fiena seterusnya mencuba nasib sebagai protege Akim Ahmad dalam rancangan *[[Mentor Milenia 2017]]*. Beliau mengikat kontrak bersama Nova Muzik dan muncul bersama single pertama, "Tuhan Jaga Dia Untukku" (jangan dikelirukan dengan lagu Siti Nurhaliza yang bertajuk sama). Lagu ini berjaya meraih jumlah tontonan sebanyak 4 juta tontonan di YouTube.

Pada Mac 2021, Fiena melancarkan single ketiga, "Folio Cinta" yang merupakan kesinambungan kepada single pertama, "Tuhan Jaga Dia Untukku". Lagu ini telah dirakamkan pada 2019 dan mengambil masa sehari untuk disiapkan. Ia juga dihasilkan ketika menyiapkan tugasan dalam aplikasi orang buta, TeamTalk.

## Diskografi

## Catatan

## Rujukan

## Pautan luar
*
Safarjal

**Safarjal** (, dari ; nama saintifik *Cydonia oblonga*) adalah satu-satunya anggota genus ***Cydonia*** dalam cabang Amygdaloideae keluarga Rosaceae iaitu keluarga serumpun dengan buah-buah epal dan pir; malah pokok spesies ini turut menghasilkan buah serupa buah pir berwarna kuning keemasan ketika matang.

Tumbuhan ini bertaburan asal dari lereng berbatu dan pinggiran hutan rantau Asia Barat meluas ke Armenia, Turki, Georgia, Azerbaijan, Iran utara hingga Afghanistan, namun ia sejak kebelakangan ini mampu ditanam pesat di berbagai iklim hingga sejauh Scotland.

## Botani
Pokok safarjal tumbuh  dan  lebar. Buahnya   panjang dan  lebar. Dedaunnya disusun secara bersilih ganti tumbuh sederhana selebar , dengan lekuk dan bulu putih halus.

Bunganya berwarna putih atau merah jambu selebar,  dengan lima kelopak setiap putik.

Buah muda pokok berwarna hijau dengan bulu halus padat putih kekelabuan; bulu-bulu halus ini gugur dengan mematangnya buah ini berubah warna menjadi kuning, mengeras isinya serta mengeluarkan bau yang harum kuat. Biji-biji dalam buah mengandung nitril sepertimana buah-buah serumpun dalam suku Rosaceae; sebahagian komponen nitril ini boleh bertindak balas dengan enzim atau asid dalam perut memecah menghasilkan hidrogen sianida, biji-biji ini boleh meracun jika dimakan secara banyak.

## Kegunaan
### Sebagai makanan
Kebanyakan baka buah ini mempunyai isi terlalu keras serta mempunyai rasa masam kesat sehinggakan ia hanya boleh dimakan selepas dibiarkan terlembut oleh ibun buat seketika; namun ada beberapa jenis baka yang lembut  sehingga selesa boleh dimakan mentah.

Buah ini mengandungi isi pektin tinggi yang boleh dimanfaatkan dalam pembuatan jem dan puding. Marmalad, sejenis jem menggunakan buah limau atau oren, dahulunya  lebih menggunakan buah *Cydonia* sebagai utama; perkataan bahasa Portugis buah ini iaitu ** memberi nama kepada lepa ini.

Ada seberapa petikan didakwa hadis nabawi yang menyatakan kebaikan memakan buah safarjal dipercayai mampu menyejukkan badan ataupun melegakan hati, namun hadis-hadis ini didapati bersifat batil.

### Tujuan lain
Pokok safarjal digemari pakar-pakar landskap kerana bunga merah jambu pucat yang menarik dan cocok sebagai tanaman hiasan.

Ia juga dijadikan pokok penanti dalam penanaman cantuman seberapa kultivar pir.

## Rujukan
Hiroshi Nagano

**Hiroshi Nagano** (lahir 9 Oktober 1972) adalah merupakan seorang penyanyi, pelakon dan pengacara TV yang berasal dari Jepun. Beliau merupakan ahli kumpulan penyanyi V6, dan beliau juga mulai dikenali setelah melakonkan watak utama sebagai Daigo Madoka dalam siri *[[Ultraman Tiga]]* pada tahun 1996.

## Karier
Pada tahun 1986, pada usia 14 tahun, Nagano bergabung dengan Johnny & Associates sebagai Johnny's Jr. Dia berhenti dari Johnny's Jr. pada tahun 1990 untuk melanjutkan pelajaran tetapi bergabung semula pada pertengahan tahun 1992. V6 dibentuk pada 4 September 1995. Mereka membuat debut CD mereka pada 1 November 1995.

Pada tahun 1988, Nagano membuat debut lakonan dalam siri televisyen, *Kinpachi-sensei*. Dia memegang peranan utama pertama pada tahun 1996 sebagai Daigo Madoka dalam drama televisyen tokusatsu *[[Ultraman Tiga]]*. Selain membintangi siri televisyen Ultraman Tiga, dia juga pernah tampil di beberapa drama TV dan filem-filemnya.

## Kehidupan peribadi
Nagano dilahirkan pada 9 Oktober 1972 di Yamato, Kanagawa. Kedua orang tuanya mengusahakan sebuah kedai basikal. Nagano adalah tukang masak yang berkelayakan. Dia berkahwin dengan pelakon Miho Shiraishi pada 29 November 2016. Anak pertama mereka dilahirkan pada tahun 2018.

## Diskografi
### Album studio (bersama V6)
* *Since 1995:Forever* (1996)
* *Nature Ryhthm* (1997)
* *A Jack in the Box* (1998)
* *"Lucky" 20th Century, Coming Century to Be Continued... (1999)
* *"Happy" Coming Century, 20th Century Forever* (2000)
* *Volume 6* (2001)
* *Seven* (2002)
* *Infinity: Love & Life* (2003)
* *Musicmind* (2005)
* *Voyager* (2007)
* *Ready?* (2010)
* *Oh! My! Goodness!* (2013)
* *The Ones* (2017)

===Album kompilasi===
* *Very Best* (2001)
* *Very Best II* (2006)
* *Super Very Best'' (2015)

## Filemografi
### Filem

### Drama TV

### TV Show

## Rujukan
Kampung Juasseh Tengah

**Kampung Juasseh Tengah** merupakan sebuah kawasan perkampungan yang terletak di dalam daerah Kuala Pilah, Negeri Sembilan iaitu sebuah negeri dalam Malaysia.

## Kemudahan asas
### Tempat beribadah
Kampung Juaseh Tengah mempunyai sebuah masjid kariah yang bernama Masjid Kariah Kampung Juasseh Tengah. Ia digunakan sebagai pusat beribadah masyarakat setempat dan pelaksanaan aktiviti kemasyarakatan seperti ibadah korban.

### Pendidikan
# Sekolah Kebangsaan Juaseh Tengah

## Poskod
Poskod yang digunakan bagi Kampung Juaseh Tengah ialah 72000.

## Rujukan

## Pautan luar
* '''Kampung Juaseh Tengah''' di Peta Google
* Portal Rasmi Majlis Daerah Kuala Pilah
* Pejabat Daerah dan Tanah Kuala Pilah
Kydonia

**Kydonia** (; ) merupakan suatu negara kota kuno yang pernah didirikan di pesisiran barat laut pulau Kriti, Yunani menghala ke Peloponnesos; ia kini terangkum dalam kota Khania moden. Kota purba ini dipercayai didasaskan Kydon, seorang raja keturunan dewa Hermes atau Apollo dan Akakallis, puteri Raja Minos; ada sejarawan seperti Pausanias menyatakan bahawa Kydon merupakan putera raja Tegeates.

## Rujukan
Nuha Bahrin

**Nuha Sakina Saiful Bahrin** (lahir 4 September 2000) ialah seorang penyanyi wanita Malaysia. Beliau terkenal sebagai salah seorang daripada 24 peserta amatur *[[Vokal Mania]]*. Beliau melancarkan single sulungnya, "XSEMPURNA" pada 2021..

## Kerjaya
Nuha Bahrin memulakan kerjayanya dalam bidang muzik apabila beliau menyanyikan lagu "Hurt" nyanyian asal Christina Aguilera dan memuatnaiknya di laman media sosialnya. Ia turut menarik perhatian Christina apabila beliau sendiri memuatnaik klip video Nuha di Instagram miliknya.

Pada Oktober 2020, beliau merupakan salah seorang daripdada 24 peserta amatur, juga dikenali sebagai 'rookie' dalam rancangan realiti nyanyian, *[[Vokal Mania]]* terbitan TV3 yang antara lain turut disertai oleh Aisha Retno, Wafariena Roslan, Tuah Adzmi, Daniesh Suffian dan Afieq Shazwan.

Persembahan beliau menerusi lagu "Kekasih Awal dan Akhir" nyanyian asal Jamal Abdillah menerima kritikan daripada warganet. Beliau turut mempersembahkan lagu "Di Matamu" nyanyian asal Sufian Suhaimi dalam pusingan duet bersama Tomok. Nuha berjaya meraih undian tertinggi sekaligus membawa pulang anugerah 'Rookie Star Award' dalam saingan episod kedua rancangan ini.

Selepas tamat *Vokal Mania*, Nuha melancarkan single sulungnya, "XSEMPURNA" (disebut "Tak Sempurna") hasil nukilan Ezra Kong pada 5 Mac 2021 dan dikeluarkan menerusi saluran YouTube Beegood Music. Ia berkisarkan kisah sebenar yang dilalui oleh Nuha sewaktu berdepan dengan kecaman.

Pada Julai 2022, Nuha berduet bersama Naufal Azrin menerusi lagu "Casablanca" yang telah menjadi tular di aplikasi TikTok. Lagu ini ialah hasil ciptaan Abdulkarim Al Ali, Daqmie dan Wan Saleh.

## Inspirasi
Nuha menjadikan penyanyi Malaysia yang berpangkalan di A.S., Yuna sebagai idolanya dalam bidang muzik.

## Kehidupan peribadi
Nuha dilahirkan di Rawang, Selangor dan merupakan anak ketiga daripada 4 beradik. Beliau merupakan pemegang ijazah jurusan pemasaran di Universiti Multimedia (MMU).

## Diskografi

## Filemografi

## Anugerah dan pencalonan

## Rujukan

## Pautan luar
* 
* 
Zubir Khan
Knights of Sidonia

ialah sebuah siri manga opera angkasa dan mecha ciptaan Tsutomu Nihei. Karya ini disirikan dalam majalah *Monthly Afternoon* terbitan Kodansha antara April 2009 and September 2015. Sebuah siri anime mengadaptasi karya ini dihasilkan Polygon Pictures antara April dan Jun 2014, dengan suatu musim kedua ditayangkan antara April dan Jun tahun berikutnya.

## Media
### Manga
Manga ditulis dan dilukis oleh Tsutomu Nihei. Ia diterbitkan dalam majalah *Monthly Afternoon* dari Kodansha pada 25 April 2009 dan berakhir pada 25 September 2015 Sebanyak 15 jilid *[[tankōbon]]* telah dibukukan sepanjang terbitan siri ini.

### Anime
Adaptasi siri televisyen anime dihasilkan oleh Polygon Pictures dengan arahan oleh Kobun Shizuno bersama Hiroyuki Seshita, skrip oleh Sadayuki Murai dan rekaan watak oleh Yuki Moriyama; ia ditayangkan pada 10 April 2014 hingga 26 Jun tahun sama di MBS dan kemudian di TBS, CBC dan BS-TBS. Siri ini juga telah diedarkan secara antarabangsa oleh Netflix sejak 4 Julai 2014; ia merupakan anime pertama yang diedarkan khusus dalam servis ini serta tersedia dalam Dolby Vision / High Dynamic Range. Lagu pembuka musim ini, "Sidonia", digubah oleh Angela manakala lagu penutupnya adalah  digubah oleh Eri Kitamura.

Musim kedua ditayangkan dari 10 April 2015 hingga 26 Jun 2015, dengan  oleh Angela sebagai lagu pembukaan dan "Requiem" oleh CustomiZ sebagai lagu akhir. Musim ini dilancarkan di Netflix serata dunia pada 3 Julai 2015.

## Rujukan

## Pautan luar
* ''Knights of Sidonia'' at Kodansha 
*  
* 
*
Roti ketawa

**Roti ketawa** merupakan makanan yang berasal dari Kota Pematangsiantar di Sumatera Utara dalam negara Indonesia. Ada juga menyebutkan kuih ini sebagai "*Onde-Onde Ketawa*" kerana menyerupai bebola bijan (di Indonesia dipanggil sebagai Onde-onde.) dan tambahan pula berbentuk bulat dan dilengkapi dengan bijan. Ia mempunyai tekstur yang sedikit keras berbanding bebola bijan dan tidak mempunyai inti didalamnya.

## Etimologi
Makanan ini berbentuk bulat dan terdapat belahan di permukaaan yang menyerupai seperti sebuah senyuman ataupun ketawa. Roti ketawa akan rapuh jika baru dimasak dan dapat ditemukan di pasar dengan dua ukuran yang berbeza yakni kecil dan besar.

## Rujukan

## Pautan luar
*  Resipi '''Roti Ketawa''' di IDN Times
Al-Hushain ibn Numair al-Sakuni

**Al-Hushain ibn Numair al-Sakuni** (; wafat 5 atau 6 Ogos 686) merupakan seorang panglima Kerajaan Bani Umaiyah dari suku Sakun di suku Kindah.

## Rujukan

## Sumber
* 
*Lammens, H.; Cremonesi, V. (1971). "Al-Ḥuṣayn ibn Numayr". Dalam Lewis, B.; Ménage, V. L.; Pellat, Ch.; Schacht, J. The Encyclopedia of Islam, New Edition, Volume III: H–Iram. Leiden: E. J. Brill. hlm. 620–621. ISBN 90-04-08118-6.
Aban ibn Al-Walid ibn Uqbah

**Abān ibn Al-Walīd ibn ʿUqbah ibn Abī Muʿayṭ** () merupakan ahli dari Banu Umaiyah yang bertugas sebagai gabenor Hims, Qinnasrin (bersama dengan wilayah Jazirah) dan Armenia untuk khalifah Marwan I (memerintah 684–685) dan Abdul Malik bin Marwan (memerintah 685–705). Saudaranya Utsman mungkin menjadi wakilnya di Armenia, atau seorang gabenor, sementara wakilnya yang lain adalah Dinar ibn Dinar, yang mengalahkan Empayar Byzantine dalam salah satu pertempuran pada tahun 694/5.

Sekitar tahun 688/89, Abdul Malik memerintahkan Aban untuk menekan pemberontakan ketua suku Qais Zufar ibn al-Harits al-Kilabi. Zufar menjadikan Qarqisiya yang terletak dekat dengan Sungai Furat sebagai kubu kuatnya dan ini menjadi halangan bagi khalifah untuk menakluki Iraq. Wilayah Iraq berada di bawah kawalan Mus'ab ibn Zubair, seorang gabenor yang bertugas bagi pihak saudaranya, Abdullah ibn Zubair. Abdullah bertugas sebagai khalifah anti-Umayyah yang berpusat di Makkah. Zufar mengiktiraf kekhalifahan Ibn Zubair dan sebelumnya telah menghalang panglima Kerajaan Bani Umaiyah, Ubaidullah ibn Ziyad, pada tahun 685/86 untuk menakluki Iraq. Aban mengalahkan Zufar dalam pertempuran, di mana salah seorang anak lelaki Zufar terbunuh, tetapi Aban tidak dapat mengusirnya dari Qarqisiya.

## Lihat juga
*Uqbah ibn Abi Mu'ayt, datuk
*Al-Walid ibn Uqbah, ayah
*Al-Walid ibn Hisyam al-Mu'ayti, anak saudara

## Rujukan

## Sumber
* 
*
Senarai filem Jepun berdasarkan kutipan

Rencana ini menyenaraikan **filem-filem terlaris di Jepun**. Senarai ini hanya merangkumi pendapatan box office filem di pawagam dan bukan pendapatan sampingan seperti penjualan video rumah, penyewaan video, siaran televisyen, atau penjualan cenderamata. Jadual pertama disenaraikan dari segi pendapatan kasar nominal, sementara dua jadual lain disenaraikan dari segi penerimaan pecah panggung.

## Senarai kutipan tertinggi
Setakat kini, 11 buah filem yang memperoleh kutipan melebihi ¥10 bilion ialah filem tempatan. Filem yang ditandakan dengan warna hijau masih disiarkan pada masa kini.

## Rujukan
Barisan Buruh Jerman

**Barisan Buruh Jerman** (, ; DAF) merupakan pertubuhan buruh di bawah Parti Pekerja Jerman Sosialis Kebangsaan yang menggantikan pelbagai kesatuan sekerja di Jerman bebas semasa kebangkitan Adolf Hitler untuk berkuasa.

## Lihat juga

**[[Arbeitsfront der Volksdeutschen in der Slowakei]]*
* Sindikelisme kebangsaan

## Rujukan
**Nota**

**Bibliografi**
*McDonough, Frank (1999): Hitler and Nazi Germany (Cambridge Perspectives in History). Cambridge: Cambridge University Press 
*Smelser, Ronald M. (1988): Robert Ley, Hitler's Labour Front Leader. Oxford: Berg Publishers 

## Pautan luar

*DAF information for AS Level History Unit 3
*Deutsche Arbeitsfront (DAF) di *Lebendiges Museum Online*, dalam bahasa Jerman.
*Erste Verordnung des Führers und Reichskanzlers über Wesen und Ziel der Deutschen Arbeitsfront vom 24. Oktober 1934
Vaisravana

**Vaisravana** atau **Waisrawana** () ialah salah satu dari empat dewa yang dianggap utama dalam kepercayaan Buddhisme Cina; dewa ini dipercayai berkuasa pada bahagian utara puncak Gunung Meru, terutamanya sebagai penghulu semangat alam yang menduduki kaki gunung suci ini.

Dewa ini dipercayai berhubungan dengan dewa Kuwera yang wujud dalam kepercayaan Hindu, malah namanya datang dari gelaran "anak Visrawa" yang sering diberikan kepada dewa tersebut.

## Kepercayaan

### Dalam aliran Theravada
Menurut Tipitaka,  atau  merupakan salah satu *deva*  *Cāturmahārājika* atau "Empat Raja Syurgawi Agung". Dia mempunyai seorang isteri bernama Bhuñjatī serta lima anak perempuan iaitu Latā, Sajjā, Pavarā, Acchimatī dan Sutā. Dia sebelum ini merupakan seorang pemilik kilang kaya-raya bernama "Kuwera" yang pemurah memberikan harta  kepada orang yang memerlukan selama 20,000 tahun; perbuatannya memberikan karma baik sehinggakan dia dilahirkan semula dalam syurga Cātummahārājikā.

### Di Jepun
Dewa ini dengan nama setempatnya **Bishamonten** (毘 沙門 天) atau **Bishamon** (毘 沙門) bertanggungjawab dalam hal perang dan kepahlawanan menghukum penjahat dengan tombak di satu tangan sambil menjaga harta kayangan di tangan yang lain. Dia merupakan antara tujuh dewa yang dipercayai membawa untung kepada orang Jepun.

## Rujukan
Skurvi

**Saratan** (bahasa Inggeris: *scurvy*, dimelayukan juga sebagai **skurvi**) adalah penyakit disebabkan kekurangan zat vitamin C (asid askorbik). Gejala awal ini termasuk kelemahan, merasa letih dan sakit lengan dan kaki sebelum ia boleh bertambah teruk dengan kemungkinan tinggi menurunnya bilangan sel darah merah, penyakit gusi, perubahan pada rambut, dan pendarahan dari kulit. Kesan sampingan boleh juga diburukkan dengan luka yang lambat sembuh, perubahan sikap, dan akhirnya kematian akibat jangkitan atau pendarahan. Penyakit ini diamati jarang berlaku jika dibandingkan dengan penyakit kekurangan nutrien lain. Ia berlaku lebih kerap di negara negara-negara membangun berkaitan dengan kekurangan zat makanan; kadar dalam kalangan pelarian turut dilaporkan pada kadar 5 hingga 45 peratus.

Penyakit saratan merupakan ancaman kesihatan utama terhadap para pelaut sehingga sebanyak 50 peratus pelaut yang dijangka menjadi mangsa dalam perjalanan utama semasa Zaman Pelayaran. Para pelayar Cina seawal zaman kerajaan Song sering memakan tauge yang ditumbuh di kapal-kapal sendiri untuk mengelakkan terkena sakit saratan, malah turut mengajarkan manfaat ini kepada para pelayar Melayu. Seorang pakar bedah Tentera Laut Diraja, James Lind, mengubah keadaan dengan ujikaji yang membuktikan bahawa penyakit saratan dapat dirawat dengan baik dengan buah sitrus pada tahun 1753. Walaupun begitu, cadangan ini tidak dilaksanakan dengan berkesannya sehingga tahun 1795 di mana pihak Tentera Laut Diraja diyakinkan membekalkan jus limau memenuhi keperluan para kelasi.

## Rujukan
Chen Tang Jie

**Chen Tang Jie** (lahir 5 Januari 1998) ialah pemain badminton Malaysia. Beliau merupakan sebahagian daripada pasukan Kejohanan Remaja Asia 2016 dan pasukan Kejohanan Remaja Dunia BWF 2016, dan telah membantu Malaysia meraih pingat perak dalam pasukan campuran sebelum dikalahkan oleh China.

## Kerjaya
Chen terpilih ke dalam skuad Malaysia untuk Kejohanan Remaja Dunia 2016. Sebelum itu, beliau telah menunjukkan komitmennya di gelanggang dengan mara ke suku akhir Kejohanan Remaja Asia bersama Pearly Tan Koong Le pada Julai 2016. Mereka tidak cukup baik untuk menghadapi pasangan Korea Kim Won-ho/Lee Yu-rim (dikalahkan 17-21, 16-21) ketika Chen dan Tan baru berpasangan beberapa minggu sebelum kejohanan. 

Semasa ekspedisi di Bilbao, Chen mengambil bahagian dalam acara beregu lelaki dan beregu campuran, masing-masing berpasangan dengan Man Wei Chong dan Toh Ee Wei. Beliau menunjukkan potensinya dengan meraih pingat gangsa dalam campuran berganda bersama Toh sebelum duo ini dikalahkan oleh pasangan China He Jiting/Du Yue dalam aksi dua permainan (14-21, 11–21).

## Pencapaian

### Cabaran/Siri Antarabangsa BWF
*Beregu lelaki*

*Beregu campuran*

: Kejohanan Cabaran Antarabangsa BWF
: Kejohanan Siri Antarabangsa BWF
: Kejohanan Siri Masa Depan BWF

## Rujukan

## Pautan luar
*
Shareefa Daanish

**Shareefa Daanish Sumartono** atau lebih dikenali sebagai **Shareefa Daanish** () merupakan seorang pelakon, peragawan, dan penyampai Indonesia. Ia lahir pada tarikh dan perhotelan yang bersamaan dengan Putera William, Duke Cambridge. Ayahnya, **Sumartono** mempunyai darah campuran Jawa - Sunda - Cina. Sedangkan ibunya, **Siti Nurhayati**, berdarah Sunda, Palembang, serta Arab-Indonesia.

## Kerjaya
Shareefa Daanish melejit sejak bermain dalam serial komedi situasi *The Coffee Bean Show*. Anak kedua dari empat bersaudara pasangan Sumartono (ayah) dan Siti Nurhayati (ibu) ini bermula kerjaya di dunia hiburan sebagai model.

Shareefa Daanish kemudian merambah skrin lebar dengan turut membintangi filem *Di Sini Ada Setan*.

## Filemografi
### Filem
* *Di Sini Ada Setan (The Movie)* (2004)
* *Lovely Luna* (2004)
* *Pesan dari Surga* (2006)
* *Takut: Faces of Fear - Segmen: Dara* (2008)
* *D.O. (Drop Out)* (2008)
* *Kesurupan* (2008)
* *Tulalit* (2008)
* *Rumah Dara* (2010)
* *Gadis di Ruang Tunggu* (filem pendek) (2010)
* *[[Xia Aimei]]* (2012)
* *Taksi* (filem pendek) (2015)
* *Ular Tangga* (2017)
* **' (2017)
* ''The Curse'' (2017)
* ''[[Asih]]'' (2018)
* ''The Night Comes For Us'' (2019)
* **' (2019)
* *[[Toko Barang Mantan]]* (2020)
* *[[Sebelum Iblis Menjemput Ayat 2]]* (2020)
* *[[Asih 2]]* (2020)

### Drama lipur lara
* *Ghost (Eps: Kuntilanak)* (2007)
* *Tak Kasat Mata* (Bintang Tamu) (2017)
* *Tukang Ojek Pengkolan* (2017 - 2019)

### Video musik
* "*1000 Bayang*" – ADA Band (2001)
* "*Januari*" — Glenn Fredly (2002)
* "*Kucari Yang Kau Mau*" - GIGI Band (2003)
* "*Suara Hati*" — Ungu (2004)
* "*Hanya Kau*" — The Adams (2006)
* "*Sewindu*" — Tulus (2012)
* "*Pilihanku*" — Maliq & D'Essentials (2012)
* "*I Believe in You*" — Elephant Kind (2019)
* "*Mala*" — STRANGERS (2024)

## Acara TV

* The Coffee Been Show (2007 - 2009) sebagai Barista
* Truk Cinta (2008) sebagai Presenter 
* Highlight Otomotif (2012) sebagai Presenter
* Celebrity Lipsync Battle Indonesia (2016) sebagai Peserta
* Merinding (2019) sebagai Presenter


## Pautan luar
* 
*
Lindsey Graham

**Lindsey Olin Graham** (lahir 9 Julai 1955) ialah seorang ahli politik Amerika yang berkhidmat sebagai senator kanan Amerika Syarikat dari Carolina Selatan, jawatan yang dipegangnya sejak 2003. Seorang anggota Republikan, Graham berkhidmat sebagai pengerusi Jawatankuasa Kehakiman Senat dari 2019 hingga 2021.

Berasal dari Central, Carolina Selatan, Graham mendapat ijazah Juris Doktor dari Sekolah Undang-Undang Universiti Carolina Selatan pada tahun 1981. Sebahagian besar tugas aktifnya dalam jangka masa perkhidmatan ketenteraannya  dari tahun 1982 hingga 1988 ketika beliau berkhidmat dengan Kor Hakim Peguam Negara di Angkatan Tentera Udara Amerika Syarikat, sebagai peguam bela dan kemudian dengan ketua pendakwa Angkatan Udara di Eropah yang berpusat di Jerman Barat . Kemudian seluruh perkhidmatannya di Simpanan Tentera Udara A.S. berjalan serentak dengan karier kongresnya. Belliau dianugerahkan Pingat Bintang Gangsa untuk perkhidmatan berjasa pada tahun 2014.

Graham bekerja sebagai pengacara dalam praktik swasta sebelum berkhidmat selama satu penggal di Dewan Perwakilan Carolina Selatan dari tahun 1993 hingga 1995. Dia berkhidmat selama empat penggal di Dewan Perwakilan Amerika Syarikat untuk daerah kongres ke-3 South Carolina dari 1995 hingga 2003. Pada tahun 2002, Graham memenangi kerusi Senat A.S. yang dikosongkan oleh penyandangnya, Strom Thurmond. Beliau memenangi pemilihan semula untuk penggal keempat pada tahun 2020. Graham terkenal di Senat kerana menyokong pertahanan kebangsaan yang kuat dan dasar campur tangan yang agresif. Pada mulanya, beliau terkenal dengan kesediaannya untuk menjadi bipartisan dan bekerjasama dengan Demokrat dalam isu-isu seperti reformasi kewangan kempen, larangan papan selancar, reformasi imigrasi, dan pencalonan hakim. Dia telah mengkritik gerakan Parti Teh, dengan alasan Parti Republikan yang lebih inklusif.

Graham mencalonkan diri sebagai calon Republikan untuk presiden antara bulan Jun dan Disember 2015, berhenti sebelum pencalonan Republikan 2016 bermula.  Beliau adalah pengkritik yang kuat terhadap pencalonan Donald Trump pada 2016 dan berulang kali menyatakan bahawa beliau tidak menyokong Trump;  khusus, beliau membantah komen Trump terhadap sahabat dekat Graham, Senator John McCain .  Selepas pertemuan Mac 2017 dengan Trump, Graham menjadi sekutu kuat presiden, sering mengeluarkan kenyataan awam untuk membela presiden Trump. Pembalikannya membuatkan banyak pihak yang terkejut dan mencetuskan spekulasi media.   Beliau menjadi ketua Jawatankuasa Kehakiman Senat pada tahun 2019. Graham memimpin perbicaraan pengesahan Mahkamah Agung  untuk Amy Coney Barrett, yang berjaya dilantik sebagai Hakim Bersama pada Oktober 2020.

## Rujukan
Naruto: Uzumaki Chronicles

***Naruto:***  ialah permainan tindakan, pengembaraan dan pernanan untuk pelantar PlayStation 2, yang bedasarkan siri anime dan manga *[[Naruto]]*. Sudah berubah jadi evolusi di Jepun, kerana semua permainan sebelumnya dalam  ini adalah pertempuran. Tarikh pada 18 Ogos 2005.

## Tata permaianan
Permainan ini mempunyai plot yang sama sekali tidak mengikut anime/manga. Cuba lakukan misi mengikut pangkat (D, C, B, A) dan dapat selesaikan. Hanya merupakan bahagian misiyang penting menikut cerita yang ada, serta dapat juga meyelesaikan permainan dengan sukses. Terkadang di setiap kesempatan, pemain dapat membawa partner yang dapat membantu dan kerananya dapat mengunakannya pada jangka masa yang singkat. Mereka tidak bisa tiada, begitupun kehilangan nyawanya. Masing-masing memiliki dua kemampuan istimewa yang khas. Dalam beberapa misi, terkadang muncul pula semacam boss pamungkas, semacam Gaara dua kali, Kabuto (tiga kali), dan Orochimaru pada ujung permainan.

Permainan berlanjut oleh susulan yang bertajuk **, dan rllis ditahun 2006 di Jepun, dan seluruh penjuru dunia pada 2008.

Menurut pembasmi musuh, pengalaman jatuh ke tanah yang musti diambil, untuk membeli life point, chakra point atau skill point untuk watak Naruto. Juga mereka dapat menjatuhkan senjata, yang kemudian dapat kembali menyerap kepada chakra atau nyawa.

## Argumen
Pemain dapat mahu melakukan misi kecil, namun sikit demi sikit, anda dapat melihat bahawa perkara aneh tersedia. Terdapat sebuah desa yang sunyi, anda dapat menjumpai makmal dan pemain diserang oleh segerombolan ninja yang bermula dari Hidden Village of Sound. Dibalik dalang semua ini ialah Orochimaru, yang beruzaha eksperimen pada seorang, bersama Kabuto pengikut setianya.

## Watak-watak yang boleh dimainkan
* Naruto Uzumaki
* Shikamaru Nara
* Choji Akemichi
* Sasuke Uchiha
* Neji Hyuga
* Kakashi Hatake {setelah permainan selesai untuk pertama kali)
* Gaara of the Sand (setelah permainan selesai untuk pertama kali)
* Zabuza Momochi (setelah permainan berakhir)
Ada Untukmu

**"Ada Untukmu"** ialah lagu yang dirakamkam dan dipersembahkan oleh penyanyi wanita Malaysia, Amelina. Lagu ini ialah hasil nukilan Aepul Roza dan dikeluarkan pada 7 Ogos 2020 oleh Nova Muzik. Ini merupakan percubaan sulung Amelina menyanyikan lagu balada selepas sekian lama memberikan tumpuan kepada lagu dangdut.

## Penerbitan
"Ada Untukmu" menjadi rakaman pertama Amelina bergenre balada selepas sekian lama menyanyikan lagu-lagu dangdut. Beliau berkata kepada *[[Berita Harian]]*: 

Menurut Amelina, idea untuk merakamkan lagu ini bermula menerusi persetujuan bersama dengan pengurusannya, MindOrder Management selepas persembahannya di *[[Gegar Vaganza]]* musim kelima menerima respon positif. Kelainan melalui genre balada juga sebagai hadiah kepada peminat yang sentiasa menyokongnya.

## Muzik video
Muzik video rasmi "Ada Untukmu" dikeluarkan di saluran YouTube rasmi Nova Muzik pada 7 Ogos 2020 pada jam 6 petang, serentak dengan pelancaran single rasmi yang diadakan di Ara Damansara. Diterbitkan oleh Neon Pixel, muzik video ini dibintangi oleh Sham Visa yang memegang watak sebagai suami.

## Persembahan secara langsung
Bagi mempromosikan "Ada Untukmu", Amelina mempersembahkan lagu ini secara langsung dalam rancangan *[[Wanita Hari Ini]]* di TV3 pada 17 Ogos 2020.

## Format dan senarai runut
;Muat turun digital
# "Ada Untukmu" – 3:14

## Sejarah keluaran

## Rujukan